હાલ નવસારીમાં પાંચ ગાર્ડનો છેત્યાં હવે વધુ ત્રણ નવા ગાર્ડનો બનશે. પાલિકા સૂત્રોમાંથી મળતી માહિતી મુજબ શહેરનાં તુલસીવન નજીક,સ્નેહસાગર નજીક તથા અજીત સોસાયટીમાં આવેલા વીરાંજલી વનની જગ્યાએ નવા ગાર્ડનો બનાવવાનું આયોજન કરવામાં આવ્યું છે. જે જગ્યાએ ગાર્ડનો બનાવવાનું આયોજન કરવામાં આવ્યું છે એ જગ્યાઓ ટી.પી.સ્કીમની ગાર્ડન માટેની જ રીઝર્વ જગ્યા (પ્લોટ) છે. સરકારની અમૃત યોજના અંતર્ગત ગ્રાટમાંથી અંદાજે 50 લાખ રૂપિયાના ખર્ચે આ ગાર્ડનો બનશે.ગાર્ડનો બનાવવા માટેની ટેન્ડરીંગ વિગેરે પ્રક્રિયા પૂર્ણ થઇ ગઇ છે.